รายงานคณะกรรมการตรวจสอบ

คณะกรรมการ บริษัท ป่องทรัพย์ จำกัด (มหาชน) ประกอบด้วยกรรมการอิสระ 3 คน
ซึ่งมีความรู้ความเชี่ยวชาญ และประสบการณ์โดยเฉพาะด้านการเงินและการบัญชี ด้านกฎหมาย
และด้านเทคนิค โดยมี นายจักรกฤศฏิ์ พาราพันธกุล เป็นประธานกรรมการตรวจสอบ นายนรินทร์
โอภามุรธาวงศ์ และนายธะเรศ โปษยานนท์ เป็นกรรมการตรวจสอบ ทั้งนี้
กรรมการตรวจสอบแต่ละท่านไม่ได้เป็นกรรมการบริหารหรือพนักงานของบริษัท

คณะกรรมการตรวจสอบ ได้ปฏิบัติหน้าที่อย่างเป็นอิสระ ตามขอบเขตอำนาจหน้าที่
โดยได้รับความร่วมมือจากกรรมการอิสระ ฝ่ายบริหาร ผู้สอบบัญชี ฝ่ายบัญชี
และฝ่ายตรวจสอบภายใน คณะกรรมการตรวจสอบตระหนักถึงความสำคัญของการควบคุมภายใน
การบริหารจัดการความเสี่ยง และการกำกับดูแลกิจการที่ดี เพื่อให้บริษัทฯ มีการควบคุมภายใน
ที่เพียงพอ มีการบริหารจัดการความเสี่ยงให้อยู่ในระดับที่เหมาะสมและยอมรับได้
และมีการกำกับดูแลกิจการที่ดี ตลอดจนรายงานทางการเงินที่ถูกต้อง เชื่อถือได้

ในรอบปี 2551
คณะกรรมการตรวจสอบได้ปฏิบัติตามหน้าที่ตามที่ได้รับมอบหมายจากคณะกรรมการบริษัทฯ
โดยมีการประชุมตามวาระรวมทั้งสิ้น 4 ครั้ง ซึ่งสามารถสรุปสาระสำคัญของงานที่ปฏิบัติได้ดังต่อไปนี้

1.  สอบทานงบการเงินรายไตรมาสและงบการเงินประจำปี 2551 ของบริษัทฯ
    ก่อนนำเสนอคณะกรรมการบริษัทฯ เพื่อให้มั่นใจว่างบการเงินของบริษัท
    ได้ปฏิบัติตามมาตรฐานการบัญชีที่รับรองทั่วไป รวมถึงการเปิดเผยข้อมูล
    ที่สำคัญในงบการเงินอย่างถูกต้อง ครบถ้วน เพียงพอ และทันเวลา
    โดยได้ประชุมร่วมกับผู้สอบบัญชี ฝ่ายบริหาร ฝ่ายบัญชี และผู้ตรวจสอบภายในของบริษัทฯ
    เพื่อพิจารณา งบการเงินรายไตรมาส และงบการเงินประจำปี
    เพื่อสอบถามความถูกต้องครบถ้วน และการเปิดเผยข้อมูลที่เพียงพอ
    ตลอดจนรายการปรับปรุงต่าง ๆ ที่กระทบต่องบการเงินที่เป็นสาระสำคัญ

2.  สอบทานให้บริษัทฯ มีระบบการควบคุมภายใน (Internal Control)
    และระบบการตรวจสอบภายใน (Internal Audit)
    ที่ดีและมีประสิทธิภาพเพียงพอในการใช้ทรัพยากร ดูแลป้องกันทรัพย์สิน ลดความเสียหาย
    การทุจริต และมีความน่าเชื่อถือได้ของข้อมูลทางการเงิน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ แห่งประเทศไทย และกฎหมายที่เกี่ยวข้องกับธุรกิจของบริษัท

4.  พิจารณาและสนับสนุนให้มีการเปิดเผยข้อมูลของบริษัทฯ กรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน เป็นไปตามกฎหมาย
    และข้อกำหนดของ ตลาดหลักทรัพย์แห่งประเทศไทย ทั้งนี้ เพื่อให้มั่นใจว่า
    รายการดังกล่าวได้ดำเนินการอย่างสมเหตุสมผลและคำนึงถึงผลประโยชน์ ของบริษัทฯ
    และผู้ถือหุ้น

5.  พิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    และพิจารณาความดีความชอบหรือลงโทษหัวหน้าหน่วยงานเกี่ยวกับการตรวจสอบภายใน

6.  คณะกรรมการตรวจสอบมีความรับผิดชอบต่อคณะกรรมการบริษัทฯ โดยตรง และต้องรายงานผล
    การปฏิบัติงาน รวมถึงข้อเสนอแนะ
    หากพบรายการหรือการกระทำที่อาจมีผลกระทบอย่างมีนัยสำคัญต่อ
    ฐานการเงินและผลการดำเนินงานของบริษัทฯ ให้คณะกรรมการบริษัทฯ
    ทราบเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

7.  สอบทานนโยบายทางการบัญชีการเงิน ร่วมกับกรรมการอิสระ ผู้บริหาร ฝ่ายบัญชีและการเงิน
    ฝ่ายตรวจสอบภายใน เพื่อทบทวนนโยบาย และการปฏิบัติทางด้านบัญชี กาประมาณการ
    และกำหนดชี้วัดต่าง ๆ เพื่อให้สามารถวัดผลการดำเนินงานของบริษัทฯ ให้ชัดเจนยิ่งขึ้น

8.  พิจารณาคัดเลือกผู้สอบบัญชี พิจารณาความเป็นอิสระของผู้สอบบัญชี
    และกำหนดค่าตอบแทนที่เหมาะสม เพื่อเสนอต่อคณะกรรมการบริษัทฯ
    ให้ขออนุมัติต่อที่ประชุมใหญ่สามัญผู้ถือหุ้นแต่งตั้งเป็นผู้สอบบัญชี
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

  คณะกรรมการตรวจสอบได้พิจารณาคัดเลือก และเสนอแต่งตั้งผู้สอบบัญชีต่อคณะกรรมการบริษัทฯ
  เพื่อ ขออนุมัติต่อที่ประชุมใหญ่สามัญผู้ถือหุ้น ให้แต่งตั้ง นางเกษรี ณรงค์เดช หรือ นางณัฐสรัคร์
  สโรชนันท์จีน ผู้สอบบัญชีแห่งสำนักงาน เอ. เอ็ม. ที. แอสโซซิเอท เป็นผู้สอบบัญชีของบริษัท
  ในปี 2552 ต่อไปอีกวาระหนึ่ง

9.  พิจาณาและให้ความเห็นชอบในเรื่องที่ได้รับมอบหมายจากคณะกรรมการของบริษัทเป็นกรณีพิเศษ

[]

  (นายจักรกฤศฏิ์ พาราพันธกุล)

ประธานกรรมการตรวจสอบ

[]

แบบประเมินความเพียงพอของระบบการควบคุมภายใน

บริษัท ป่องทรัพย์ จำกัด (มหาชน)

วันที่ 24 กุมภาพันธ์ 2552

แบบประเมินนี้จัดทำโดยคณะกรรมการบริษัทฯ ซึ่งเป็นความเห็นของคณะกรรมการ

เกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทฯมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทฯตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

บริษัทฯ กำหนดเป้าหมายการดำเนินธุรกิจและวัดผลได้
เพื่อเป็นแนวทางในการปฏิบัติงานของพนักงาน ซึ่งได้ประกาศให้พนักงานทราบโดยทั่วกัน

2.  คณะกรรมการบริษัทฯได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทฯไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

บริษัทฯ กำหนดเป้าหมายได้ดำเนินการอย่างรอบคอบ
และได้พิจารณาถึงความเป็นไปได้ของเป้าหมายที่กำหนด เช่น

-   มีการประชุมเพื่อประเมินภาวการณ์แข่งขันและอุตสาหกรรมอย่างสม่ำเสมอ

-   มีการกำหนดงบประมาณการขายประจำปีและยอดขายต่อสาขาแบบรัดกุม

-   มีการประเมินผลการดำเนินงานจริงกับงบประมาณที่กำหนดไว้

1.3
บริษัทฯได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

บริษัทฯ กำหนดให้มีการจัดโครงสร้างองค์กรที่เหมาะสมและชัดเจน
มีการปรับปรุงโครงสร้างขององค์กร ให้เหมาะสมและสอดคล้องกับการปฏิบัติงานอย่างสม่ำเสมอ
โดยแบ่งแยกตามหน้าที่การปฏิบัติงาน
เพื่อให้ดำเนินงานอย่างมีประสิทธิภาพสูงสุดและบริหารงานให้เป็นไปในทิศทางเดียวกันตามเป้าหมายขององค์กร
โดยการใช้ทรัพยากรขององค์กรอย่างเหมาะสมเพื่อให้เกิดประโยชน์สูงสุด

1.4 บริษัทฯมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

บริษัทฯ ได้ตะหนักถึงความสำคัญเกี่ยวกับการกำกับดูแลกิจการที่ดี
โดยกำหนดข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการ
รวมทั้งบทลงโทษหากมีการฝ่าฝืน เป็นลายลักษณ์อักษร
โดยได้รับมติเป็นเอกฉันท์เห็นชอบในที่ประชุมคณะกรรมการบริษัท ครั้งที่ 6/2551 เมื่อ วันที่ 11
พฤศจิกายน 2551 และประกาศให้พนักงานทุกคนปฏิบัติ อันเป็นปัจจัยในการเสริมสร้างให้บริษัทฯ
มีระบบการปฏิบัติงานที่มีประสิทธิภาพ ซึ่งเป็นไปตามข้อกำหนดของตลาดหลักทรัพย์ฯ

1.5 บริษัทฯมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทฯ มีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรม
ด้านการเงินการจัดซื้อ และการบริหารทั่วไปที่รัดกุมและสามารถป้องกันการทุจริตได้
โดยจัดทำเป็นคู่มือการปฏิบัติ ให้มีความครบถ้วน สมบูรณ์ และมีหน่วยงานควบคุมและตรวจสอบภายใน
เป็นผู้สอบทานนโยบายและวิธีปฏิบัติดังกล่าว เพื่อความเหมาะสมอย่างสม่ำเสมอ ทั้งนี้
หน่วยงานควบคุมและตรวจสอบภายในจะทำการตรวจสอบการปฏิบัติจริง
ว่าสอดคล้องกับนโยบายและระเบียบปฏิบัติหรือไม่
และรายงานการตรวจสอบให้กับฝ่ายบริหารและคณะกรรมการตรวจสอบของบริษัทฯ

1.6 ในการกำหนดนโยบายและแผนการปฏิบัติงาน บริษัทฯได้คำนึงถึงความเป็นธรรมต่อคู่ค้า
เพื่อประโยชน์ของบริษัทฯในระยะยาว ใช่หรือไม่

 ใช่  ไม่ใช่

บริษัทฯ
ได้กำหนดนโยบายและแผนการปฏิบัติงานต่อคู่ค้าอย่างเป็นธรรมไว้ในข้อกำหนดเกี่ยวกับจริยธรรม
(code of conduct) ไว้อย่างชัดเจน เพื่อใช้เป็นแนวทางและยึดถือในการปฏิบัติงาน

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทฯย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทฯขยายงานอย่างรวดเร็วเกินไปทำให้ระบบงานไม่สามารถรองรับได้
หรือการกำกับดูแลไม่ทั่วถึง เป็นต้น และปัจจัยภายนอก เช่น การเปลี่ยนแปลงของเทคโนโลยี
หรือพฤติกรรมการบริโภคสินค้า ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทฯรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทฯประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัทฯ และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทฯมีการประเมินอย่างสม่ำเสมอหรือไม่ว่า
การประกอบธุรกิจของบริษัทฯมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทฯอย่างมีนัยสำคัญ

 มี  ไม่มี

บริษัทฯ มีการประเมินปัจจัยความเสี่ยงของธุรกิจทั้งจากภายในและภายนอก
โดยผู้บริหารและคณะกรรมการบริหารความเสี่ยง พร้อมทั้งกำหนดมาตรการ
เพื่อลดความเสี่ยงที่อาจจะเกิดขึ้นอย่างสม่ำเสมอ

2.2 บริษัทฯได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

บริษัทฯ มีการวิเคราะห์ความเสี่ยงในธุรกิจต่างๆ
เพื่อระบุหาเหตุการณ์ต้นเหตุของความเสี่ยงอย่างต่อเนื่อง
รวมทั้งมีการทบทวนแผนกลยุทธ์และแผนธุรกิจเป็นระยะๆ บริษัทฯ
ได้มีการประชุมคณะกรรมการบริหารความเสี่ยงตามความเหมาะสม
เพื่อประเมินเหตุการณ์ที่จะทำให้เกิดปัจจัยที่เป็นความเสี่ยง กรรมการ
บริหารความเสี่ยงของแต่ละสายงานจะเป็นผู้วิเคราะห์เหตุการณ์ที่เกี่ยวข้อง
และเสนอแนวทางแก้ไขในที่ประชุมคณะกรรมการบริหารความเสี่ยง
เพื่อขอความเห็นชอบในที่ประชุมและนำแนวทางแก้ไขไปปฏิบัติต่อไป

3.  บริษัทฯกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
    รวมทั้งมาตร-การในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทฯ ได้ตะหนักถึงความสำคัญในเรื่องปัจจัยเสี่ยง จึงกำหนดให้คณะกรรมการบริหารความเสี่ยง
มีหน้าที่ติดตามเหตุการณ์ที่เป็นสาเหตุของความเสี่ยง
รวมทั้งเสนอมาตรการในการลดความเสี่ยงในที่ประชุมคณะกรรมการบริหารความเสี่ยง
หากมาตรการใดที่คณะกรรมการบริหารความเสี่ยงไม่มีประสบการณ์ในการบริหารความเสี่ยง
ก็มีนโยบายในการสรรหาผู้ที่มีความรู้ความชำนาญเข้ามาเป็นที่ปรึกษา
เพื่อหารือแนวทางแก้ไขไปปฏิบัติต่อไป

2.4
บริษัทฯได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัทฯ มีการประชุมเพื่อพิจารณาความเสี่ยงจากภาวะอุตสาหกรรม การแข่งขัน
รวมถึงปัญหาสินค้าละเมิดลิขสิทธิ์
และการดำเนินธุรกิจทั่วไปที่มีต่อรายได้และผลการดำเนินงานของบริษัทฯ
พร้อมทั้งร่วมกันพิจารณาหาแนวทางแก้ไขหรือลดความเสี่ยงดังกล่าว คณะกรรมการบริหารความเสี่ยง
ได้แจ้งให้กรรมการทุกคนในการประชุมบริหาร
เพื่อรับทราบแนวทางและมาตรการป้องกันความเสี่ยงทุกระดับเมื่อมีเหตุการณ์เกิดขึ้น
ซึ่งกรรมการบริษัทฯ จะเป็นผู้แจ้งให้พนักงานทราบและนำไปปฏิบัติตามอย่างสม่ำเสมอ

2.5 บริษัทฯ มีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัทฯ มีการกำหนดให้หน่วยงานที่รับผิดชอบดำเนินการตรวจสอบ
ประเมินและรายงานผลการปฏิบัติงานตามกระบวนการต่างๆ
ที่กำหนดไว้ให้ผู้บริหารและคณะกรรมการบริษัทฯ รับทราบอย่างสม่ำเสมอ
เพื่อเป็นการติดตามการปฏิบัติงานของแต่ละหน่วยงานทุกไตรมาส
และเพื่อประเมินและวิเคราะห์ความเสี่ยงนั้นๆ

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทฯมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัทฯ
ซึ่งแนวทางดังกล่าว ได้แก่การกำหนดอำนาจและระดับการอนุมัติรายการเป็นไปอย่างเหมาะสม

(1) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(2) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(3) การกำหนดวิธีการเพื่อให้แน่ใจว่า บริษัทฯได้ปฏิบัติตามกฎหมายและข้อบังคับที่เกี่ยวข้อง

3.1
บริษัทฯมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
ใช่หรือไม่

 ใช่  ไม่ใช่

บริษัทฯ
มีระเบียบการปฏิบัติงานการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหาร
ในแต่ละระดับไว้อย่างชัดเจนและเป็นลายลักษณ์อักษร
โดยกำหนดให้ฝ่ายควบคุมตรวจสอบคอยดูแลและปรับปรุงขอบเขตอำนาจหน้าที่
และวงเงินอำนาจอนุมัติของฝ่ายบริหารในแต่ละระดับให้มีความเหมาะสมคล่องตัว
และสอดคล้องกับโครงสร้างองค์กรในปัจจุบันอย่างสม่ำเสมอ

3.2 บริษัทฯมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัทฯ มีการแบ่งแยกหน้าที่ความรับผิดชอบในงาน 3 ด้าน ออกจากกันโดยเด็ดขาด
เพื่อเป็นการตรวจสอบซึ่งกันและกัน ดังนี้

1. หน้าที่อนุมัติจะเป็นไปตามระเบียบในการปฏิบัติงานและอำนาจในการอนุมัติของแต่ละฝ่าย

  2. หน้าที่บันทึกรายการบัญชีเป็นหน้าที่ของฝ่ายบัญชีและการเงิน
  และข้อมูลสารสนเทศเป็นหน้าที่ฝ่ายเทคโนโลยีและสารสนเทศ

3. หน้าที่ในการดูแลจัดเก็บทรัพย์สิน เป็นหน้าที่ของฝ่ายธุรการ

3.3 ในกรณีที่บริษัทฯมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทฯมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ ตระหนักถึงความสำคัญในเรื่องนี้ และจัดให้มีมาตรการป้องกันความขัดแย้งทางผลประโยชน์
โดยบริษัทฯ จะปฏิบัติตามกฎหมายว่าด้วยตลาดหลักทรัพย์ และข้อบังคับ ประกาศ คำสั่ง
หรือข้อกำหนดของ ตลาดหลักทรัพย์แห่งประเทศไทยอย่างเคร่งครัด บริษัทฯ
ได้เปิดเผยข้อมูลเพื่อความโปร่งใสตามหลักการกำกับดูแลกิจการที่ดี
หากกรรมการรายใดมีส่วนได้ส่วนเสียในเรื่องใด กรรมการผู้นั้นจะงดแสดงความคิดเห็น
รวมถึงงดออกเสียงลงคะแนนในเรื่องดังกล่าว

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียใน ธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ กำหนดการอนุมัติรายการระหว่างกันหรือบุคคลที่อาจขัดแย้งทางผลประโยชน์
จะไม่สามารถอนุมัติรายการที่เกี่ยวข้องกับตนได้
โดยจะดำเนินการให้คณะกรรมการตรวจสอบพิจารณาให้ความเห็นก่อนทำรายการดังกล่าว

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทฯ
เป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก (on arms’ length
basis) ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ กำหนดการอนุมัติรายการระหว่างกันหรือบุคคลที่อาจขัดแย้งทางผลประโยชน์
จะไม่สามารถอนุมัติรายการที่เกี่ยวข้องกับตนได้
โดยจะดำเนินการให้คณะกรรมการตรวจสอบพิจารณาให้ความเห็นก่อนทำรายการดังกล่าว
เพื่อความถูกต้องและเป็นกลาง โดยคำนึงถึงประโยชน์สูงสุดของบริษัทฯ
เสมือนเป็นรายการที่ทำกับบุคคล ภายนอก

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทฯในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทฯหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

บริษัทฯ ได้ประกาศข้อกำหนดเกี่ยวกับจรรยาบรรณในการดำเนินธุรกิจที่ควรปฏิบัติต่อลูกค้า คู่ค้า
และเจ้าหนี้อย่างเป็นธรรมไว้อย่างชัดเจน
เพื่อให้ผู้บริหารและพนักงานใช้เป็นแนวและยึดถือในการปฏิบัติ และได้มีการติดตาม
ให้ปฏิบัติตามเงื่อนไขที่ตกลงกันไว้อย่างสม่ำเสมอ

3.7 กรณีที่บริษัทฯมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทฯไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ มีการกำหนดนโยบายหรือมาตรการป้องกันการใช้ข้อมูลภายในของบริษัทฯ ไว้อย่างชัดเจน
ในข้อกำหนดเกี่ยวกับจรรยาบรรณในการดำเนินธุรกิจ
เพื่อให้ผู้บริหารและพนักงานใช้เป็นแนวทางการปฏิบัติงาน
พร้อมทั้งได้กำหนดบทลงโทษหากไม่ปฏิบัติตามนโยบายดังกล่าว

3.8 ในกรณีที่บริษัทฯมีเงินลงทุนในบริษัทย่อยหรือบริษัทร่วม
บริษัทฯมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทฯแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ ไม่มีบริษัทย่อยหรือบริษัทร่วม

3.9
บริษัทฯมีมาตรการที่จะติดตามให้การดำเนินงานของบริษัทฯเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัทฯ

 มี  ไม่มี

บริษัทฯ มีมาตรการในการติดตามให้การดำเนินงานของบริษัทฯ เป็นไปตามกฎหมายที่เกี่ยวข้อง เช่น

1. พระราชบัญญัติบริษัทมหาชนจำกัด พ.ศ.2535 (พ.ร.บ.มหาชนฯ”)

2. ประกาศสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”)

3. ประกาศและข้อบังคับของตลาดหลักทรัพย์แห่งประเทศไทย (“ตลาดหลักทรัพย์”)

4. พระราชบัญญัติลิขสิทธิ์ทางปัญญา พ.ศ.2537

5. และกฎหมายอื่น ๆ ที่เกี่ยวข้อง

3.10 ในกรณีที่บริษัทฯเคยมีการกระทำที่ฝ่าฝืนกฎหมาย
บริษัทฯมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

บริษัทฯ มีการกำหนดนโยบายการป้องกันมิให้เกิดการกระทำในลักษณะนั้น โดยบริษัทฯ มีมาตรการใน
การติดตามให้การดำเนินงานของบริษัทฯ เป็นไปตามกฎหมายที่เกี่ยวข้องตามข้อ 3.9
อย่างสม่ำเสมอ และรายงานตรงต่อคณะกรรมการตรวจสอบทราบ
เพื่อพิจารณาและดำเนินการแก้ไขมิให้เกิดการกระทำในลักษณะนั้นอีก

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

4.1 ในการเสนอเรื่องให้คณะกรรมการพิจารณา บริษัทฯได้จัดให้มีข้อมูลที่สำคัญต่าง ๆ
อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัทฯ ทางเลือกต่าง ๆ เป็นต้น)

 ใช่  ไม่ใช่

บริษัทฯ ได้ตระหนักถึงความจำเป็นในการจัดให้มีข้อมูลที่สำคัญต่างๆ อย่างเพียงพอ
เพื่อให้คณะกรรมการใช้ประกอบการพิจารณาตัดสินใจ

4.2
กรรมการบริษัทฯได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย…..7…วัน  ไม่ใช่

บริษัทฯ มีการจัดส่งเอกสารการประชุมให้กรรมการมีเวลาพิจารณาล่วงหน้าทุกครั้ง
อย่างน้อยในระยะเวลาขั้นต่ำตามกฎหมายกำหนด สำหรับการประชุมผู้ถือหุ้น บริษัทฯ
ได้กำหนดไว้ในข้อบังคับของบริษัทฯ
ให้จัดส่งหนังสือเชิญประชุมให้ผู้ถือหุ้นและนายทะเบียนบริษัทมหาชนจำกัดล่วงหน้าไม่น้อยกว่าเจ็ด (7)
วัน ก่อนวันประชุม และให้โฆษณาคำบอกกล่าวนัดประชุมในหนังสือพิมพ์ไม่น้อยกว่าสาม (3) วัน
ติดต่อกันก่อนวันประชุม

4.3 รายงานการประชุมกรรมการ
มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
เช่น ได้มีการบันทึกข้อซักถามของกรรมการ ความเห็นหรือข้อสังเกตของกรรมการในเรื่องที่พิจารณา
ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

บริษัทฯ มีการบันทึกข้อซักถามของกรรมการ
ความเห็นหรือข้อสังเกตของกรรมการไว้ในรายงานการประชุมคณะกรรมการบริษัทฯ
มีรายละเอียดตามสมควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้

4.4 บริษัทฯ จัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

บริษัทฯ มีการจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วน แยกเป็นหมวดหมู่
เช่น ใบสำคัญรับ, ใบสำคัญจ่าย, ใบโอนบัญชี และเอกสารประกอบการลงบัญชีต่างๆ
โดยจัดเก็บเป็นรายเดือน รายปี
พร้อมทั้งได้มีการจัดสถานที่และอุปกรณ์สำหรับรองรับการจัดเก็บเอกสารทางบัญชีไว้อย่างเพียงพอ

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ
โดยไม่เลือกใช้นโยบายบัญชีที่ทำให้บริษัทฯแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

บริษัทฯ ได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ
โดยมีการเปิดเผยข้อมูลอย่างเพียงพอและชัดเจนในหมายเหตุประกอบงบการเงินของบริษัทฯ
ซึ่งผ่านการตรวจ สอบโดยผู้สอบบัญชีรับอนุมัติจากภายนอก

ส่วนที่ 5 ระบบการติดตาม (Monitoring)

การที่บริษัทฯจะดำเนินงานได้อย่างมีประสิทธิภาพและประสิทธิผล
บริษัทฯควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทฯมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ มีการกำหนดเป้าหมายการดำเนินงาน จัดทำบทวิเคราะห์ผลการดำเนินงาน
และรายงานทางการเงิน
โดยเปรียบเทียบกับเป้าหมายการดำเนินการธุรกิจให้แก่คณะกรรมการบริหารเป็นประจำทุกเดือน
และสรุปรายงานให้แก่คณะกรรมการทราบ

5.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทฯได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ กำหนดให้มีการประชุมทุกสัปดาห์ เพื่อสรุปผลงานที่เกิดขึ้นจริง
โดยมุ่งเน้นในเรื่องที่มีผลกระทบกับเป้าหมาย เพื่อปรับแผนกลยุทธ์ให้ทันกับเหตุการณ์อย่างใกล้ชิด
โดยฝ่ายบริหารแต่ละสายงานจะเสนอแผนการแก้ไข พร้อมทั้งได้ติดตามผลการแก้ไขอย่างใกล้ชิด
และนำมารายงานความก้าวหน้าในการประชุมทุกสัปดาห์จนกว่าปัญหาจะหมดไป

3.  บริษัทฯจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอใช่หรือไม่

 ใช่  ไม่ใช่

บริษัทฯ
จัดให้มีระบบการตรวจสอบภายในการปฏิบัติตามระบบการควบคุมภายในที่ได้กำหนดแผนการตรวจสอบไว้ล่วงหน้าอย่างสม่ำเสมอ

5.4 กรณีที่บริษัทฯมีการตรวจสอบภายใน
บริษัทฯได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

 ใช่  ไม่ใช่  ไม่มีกรณีดังกล่าว

สำนักงานตรวจสอบภายในและงานกำกับดูแลของบริษัทฯ
เป็นผู้ดำเนินการรายงานผลการตรวจสอบโดยตรงต่อคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
โดยคณะกรรมการตรวจสอบจะเป็นผู้พิจารณาและเสนอแนะแนวทางแก้ไขต่อคณะกรรมการบริหาร
พร้อมทั้งติดตามผลและนำเสนอรายงานต่อคณะกรรมการ

5.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัทฯ/คณะกรรมการตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

สำนักงานตรวจสอบภายในและงานกำกับดูแลของบริษัทฯ
จะทำการหารือกับฝ่ายบริหารเกี่ยวกับข้อบกพร่องที่เป็นสาระสำคัญที่พบจากการตรวจสอบ
พร้อมแนวทางแก้ไข
โดยผลการตรวจสอบและคำตอบของฝ่ายบริหารจะรายงานต่อคณะกรรมการตรวจสอบ
เพื่อพิจารณาสั่งการแก้ไขและขอคำแนะนำเพิ่มเติมในทันทีที่ทำได้
และรายงานต่อคณะกรรมการบริษัทฯ ต่อไป

5.6 บริษัทฯ
ต้องรายงานความคืบหน้าในการปรับปรุงข้อบกพร่องต่อคณะกรรมการบริษัทฯ/คณะกรรมการตรวจสอบ
ใช่หรือไม่

 ใช่  ไม่ใช่

บริษัทฯ จะรายงานผลการแก้ไขปรับปรุงข้อบกพร่อง
และติดตามความคืบหน้าในการปรับปรุงข้อบกพร่องต่อคณะกรรมการตรวจสอบ
และรายงานต่อคณะกรรมการบริษัทฯ ต่อไป

5.7 บริษัทฯมีนโยบายให้ฝ่ายบริหารต้องรายงานต่อคณะกรรมการบริษัทฯ โดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทฯอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

บริษัทฯ จะรายงานเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่นที่มีนัยสำคัญแก่คณะกรรมการตรวจสอบทันที
หากพบว่าจะกระทบต่อชื่อเสียงและฐานะการเงินของบริษัทอย่างมีนัยสำคัญ
เพื่อคณะกรรมการตรวจสอบจะทำการตรวจสอบติดตามผล
พร้อมให้คำเสนอแนะแก่คณะกรรมการบริหารต่อไป

รายงานการปฏิบัติตามหลักการกำกับดูแลกิจการที่ดี

บริษัท ป่องทรัพย์ จำกัด (มหาชน)

24 กุมภาพันธ์ 2552

บริษัทฯ ได้ให้ความสำคัญต่อการมีบรรษัทภิบาลที่ดีมาอย่างต่อเนื่อง
โดยมีโครงสร้างและกระบวนการของความสัมพันธ์ระหว่างคณะกรรมการ ฝ่ายบริหาร และผู้ถือหุ้น
ที่มีความโปร่งใส สามารถตรวจสอบได้
ด้วยการกำหนดนโยบายและเป้าหมายการดำเนินธุรกิจของบริษัทฯ
ให้ความสำคัญต่อระบบการตรวจสอบและควบคุมภายใน
การกำกับดูแลฝ่ายบริหารให้ดำเนินตามนโยบายอย่างมีประสิทธิภาพ
ภายใต้ข้อกำหนดของกฎหมายและจริยธรรมทางธุรกิจ
เพื่อเพิ่มความสามารถในการแข่งขันของบริษัทฯ อันจะนำไปสู่ความเจริญเติบโต
และเพิ่มมูลค่าให้แก่ผู้ถือหุ้นในระยะยาว โดยคำนึงถึงผู้มีส่วนได้ส่วนเสียทุกกลุ่ม

ทั้งนี้ คณะกรรมการจะมีการทบทวนนโยบายการกำกับดูแลกิจการที่ดีอย่างน้อยปีละ 1 ครั้ง
โดยจัดทำเป็นลายลักษณ์อักษรในรายงานประจำปีและสื่ออื่นๆ ของบริษัท
เพื่อส่งเสริมให้คณะกรรมการ ผู้บริหาร และพนักงาน ปฏิบัติตามหลักการกำกับดูแลกิจการที่ดี

คณะกรรมการบริษัทฯ ได้กำหนดนโยบายการกำกับดูแลกิจการของบริษัทฯ
ให้เป็นไปตามหลักการกำกับดูแลกิจการที่ดีสำหรับบริษัทจดทะเบียนปี 2549
ของตลาดหลักทรัพย์แห่งประเทศไทย
เพื่อยกระดับมาตรฐานการกำกับดูแลกิจการของบริษัทจดทะเบียนไทยให้เทียบเคียงกับหลักการกำกับดูแลกิจการของ
Organization for Economic Co-operation and Development (OECD Principles
of Corporate Governance 2004)
และข้อเสนอแนะจากธนาคารโลกจากการเข้าร่วมโครงการ Corporate Governance Report
on the Observance and Codes (CG ROSC) โดยในการประชุมคณะกรรมการบริษัทฯ ครั้งที่
1/2552 เมื่อวันที่ 24 กุมภาพันธ์ 2552
คณะกรรมการมีมติเห็นชอบต่อนโยบายการกำกับดูแลกิจการซึ่งประกอบด้วยเนื้อหา 5 หมวด
ซึ่งได้ถูกนำเสนอไว้ในหมวด การจัดการ